समीर ने थोडा रोष दिखाते हुए कहा, 'बाबू जी, इस जमाने में जाति-धर्म की बातें करना व्यर्थ है। लडका-लडकी एक-दूसरे को पसंद करते हैं तो कोई बंदिश नहीं होनी चाहिए...। 'तुम बडे भाई होकर ऐसी बात करोगे तो छोटे को शह तो मिलेगी ही न...। लडका-लडकी ही सब कुछ होते हैं? दुनिया, समाज और बुजुर्गों की राय मायने नहीं रखती? हम एक प्रतिष्ठित कुल से आते हैं, कल अगर लोग हमें कुल से अलग कर दें तो? तुम लोग चाहे जो सोचो, मैं इस शादी के लिए बिलकुल तैयार नहीं हो सकता..., बाबू जी ने अपना फैसला सुना दिया।